Vita:Európai autómentes nap

message: A magyar helyesírás szabályai 191.
replies: text: Intézményszerű (rendszeresen ismétlődő országos vagy nemzetközi) rendezvények, kiállítások, vásárok stb. nevét az intézményekével azonos módon szokás írni: Budapesti Nemzetközi Vásár, Szegedi Szabadtéri Játékok, Vadászati Világkiállítás stb. – De: jövőkutatási konferencia stb. (Vö. 146.)
CsGábor vita 2008. szeptember 11., 17:37 (CEST)
Véleményem – és az AkH. példái, valamint a helyesírási szótárak ajánlásai – szerint az autómentes nap nem ebbe a kategóriába tartozik. A többit lásd a vitalapomon. Nem véletlen, hogy a felsorolt példák mind helyhez köthetőek, azonos nevű intézmény áll a hátuk mögött, és egyben szolgáltatnak is (árut vagy kultúrát). Az autómentes nap inkább tartozik az AkH. által másutt tárgyalt politikai-kulturális rendezvények, mozgalmak, események körébe. Bennófogadó 2008. szeptember 11., 17:52 (CEST)

text: A kérdést az dönti el, vajon egyetlen városhoz, szervezőhöz kapcsolódik-e vagy nem és akkor egyszerűen köznév. Úgy látszik, hogy az Angol Minden Szót Nagybetűvel Írunk a magyar nyelvérzéket is kezdi áthatni.

text: A rendezvény egyébként sem "intézmény", az pl. az Autómentes Nap Bizottság enne.

text: Számomra egyértelmű. hogy a mostani alak a helyes.--Linkoman vita 2008. szeptember 11., 17:57 (CEST)
replies: text: :Az angol wikin találtam: „… and the informal World Car Free Days Consortium was organized in 1995 to support Car Free Days world wide.” CsGábor vita 2008. szeptember 16., 00:26 (CEST)
Számomra egyértelmű, hogy tulajdonnévről (rendszeresen ismétlődő nemzetközi rendezvény nevéről) van szó. – CsGábor vita 2008. szeptember 15., 20:25 (CEST)
Az AkH. fenti szavai kicsit félreérthetőek a példák nélkül. Érdemes végignézni az OH. példáit, különösen a hasonló rendezvények nevének helyesírását, az mindig eligazítóbb, mint az értelmezés nélküli szabály (különösen annak csak 1 pontja). A kicsit is nehezebb területeken (földrajzi nevek helyesírása, egybeírás-különírás, nagybetűsítés) a kialakult gyakorlat és a praktikumban alakuló szabályértelmezés gyakran nélkülözhetetlen ahhoz, hogy a szűkszavú AkH.-t a gyakorlatban segítségnek lehessen használni. De csak az első tíz év nehéz, utána már az ember vérévé válik...  Bennófogadó 2008. szeptember 15., 20:30 (CEST)
Szervezője minden megmozdulásnak van, de ettől még nem kell nagybetűvel írni pl. azt, hogy biciklisfelvonulás. Az autómentes nap esetén sem azt kell bizonyítani, hogy áll-e mögötte szervező, hanem hogy magának az eseménynek van-e intézményi jellege (céges papír, adószám, bírósági bejegyzés, miegymás). Ez vélhetőleg teljesül azokra a példákra, amelyeket az AkH. a nagybetűs írásmód példáiként felhoz (pl. Budapesti Nemzetközi Vásár, Vadászati Világkiállítás), de azt aligha tudom elképzelni, hogy ezt az említett World Car Free Days Consortium ilyen komolyan venné, ami a bürokratizmust illeti – főleg, ha figyelembe vesszük az eléje illesztett „informal” jelzőt. Lehet intézményszerű egy olyan esemény, amelynek még formális, hivatalosan bejegyzett szervezője sincs? Ádám ✉ 2008. szeptember 16., 00:49 (CEST)

text: A rendezvényt a Eurocities (Belgium), az Energie-Cités (Franciaország) és a Climate Alliance (Németország) koordinálja, a politikai és pénzügyi támogatást az Európai Bizottság Környezetvédelmi Főigazgatósága (Belgium) biztosítja. A céges papír sem hiányzik. – CsGábor vita 2008. szeptember 16., 01:11 (CEST)
Egy dolog, hogy kik támogatják, kik pénzelik, kik vesznek részt a szervezésében (a biciklisfelvonulás szervezésében is részt vehetnek civil egyesületek, meg a krisnás felvonulásban XY ország nagykövetsége), és más dolog, hogy van-e saját cég mögötte, amely hivatalosan is pont ennek a rendezvénynek a szervezéséért lenne felelős. Erről mindeddig nem tudunk. Ha lenne ilyen, akkor nyilván az lenne említve az angol cikkben is, nem pedig egy informális csoport. Ádám ✉ 2008. szeptember 16., 01:39 (CEST)
thread_title: Helyesírás

message: ...de a cikk miért nélkülözhetetlen az autópályaműhelynek?? – Burrows vita 2009. január 1., 23:15 (CET)
replies: text: Passz.  – CsGábormegbeszélés 2009. január 1., 23:23 (CET)
thread_title:  Lehet hülye kérdés...